কল্পসাহিত্যে যৌনতা

কল্পবিজ্ঞান বা এর সাথে সম্পর্কিত অন্যান্য সাহিত্যিক ধারায় যৌন বিষয়বস্তুর ব্যবহার প্রায়শই দেখা যায়। এই ধরনের উপাদানগুলোর মধ্যে অন্তর্ভুক্ত থাকতে পারে: কল্পবিজ্ঞানের আবহে বাস্তবসম্মত যৌন সম্পর্কের চিত্রায়ণ, ভিন্ন যৌনতার অধিকারী কোনো প্রধান চরিত্র, মানুষ ও কাল্পনিক ভিনগ্রহের প্রাণীর মধ্যে যৌন মিলন, অথবা প্রচলিত রীতির বাইরে গিয়ে বিভিন্ন ধরনের যৌন অভিজ্ঞতার অনুসন্ধান।

যৌনতা ও লিঙ্গের চিত্রায়ণে কল্পবিজ্ঞান এবং ফ্যান্টাসি সাহিত্য কখনও কখনও সাধারণ আখ্যানমূলক রচনার তুলনায় বেশি সীমাবদ্ধ ছিল। তবে, স্পেকুলেটিভ ফিকশন (এসএফ) এবং সফট সায়েন্স ফিকশন, লেখকদের বাস্তব জীবনের সংস্কৃতি থেকে ভিন্ন কোনো ভিনগ্রহের বা মহাজাগতিক সমাজ কল্পনা করার স্বাধীনতা দেয়। এর ফলে এটি যৌন পক্ষপাত, বিপরীতকামী স্বাভাবিকতা এবং লিঙ্গীয় পক্ষপাত পর্যালোচনার একটি শক্তিশালী মাধ্যম হয়ে ওঠে। এটি পাঠককে তার নিজস্ব সাংস্কৃতিক ধারণাগুলো পুনর্বিবেচনা করতেও উৎসাহিত করে।

১৯৬০-এর দশকের আগে, স্পেকুলেটিভ ফিকশন ধারায় কোনো ধরনের খোলামেলা যৌনতার চিত্রায়ণ তেমন একটা দেখা যেত না, কারণ এর পাঠকগোষ্ঠীর একটি বড় অংশ ছিল অপ্রাপ্তবয়স্ক।  ১৯৬০-এর দশকে নাগরিক অধিকার আন্দোলন এবং প্রতিসংস্কৃতির (কাউন্টার কালচার) উত্থান সমাজে যে পরিবর্তন নিয়ে আসে, তার প্রভাব কল্পবিজ্ঞান ও ফ্যান্টাসি সাহিত্যেও পড়তে শুরু করে। নব তরঙ্গ এবং নারীবাদী কল্পবিজ্ঞান ধারার লেখকেরা এমন সব সমাজ কল্পনা করেছেন, যেখানে নানা ধরনের লিঙ্গীয় ভূমিকা এবং প্রথাবিরুদ্ধ যৌন সম্পর্ককেই স্বাভাবিক হিসেবে দেখা হতো। এর ফলে, তাদের লেখায় যৌনকর্মের বিবরণ ও বিকল্প যৌনতার মতো বিষয়গুলো খুব সাধারণ হয়ে ওঠে।

এছাড়াও রয়েছে কল্পবিজ্ঞান ইরোটিকা নামের একটি উপধারা, যা আরও খোলামেলা যৌনতাকে কেন্দ্র করে গড়ে ওঠে। এই ধরনের লেখার মূল উদ্দেশ্যই হলো পাঠকের মধ্যে উত্তেজনা সৃষ্টিকারী বিষয়বস্তু উপস্থাপন করা।

## সমালোচনামূলক বিশ্লেষণ
জনপ্রিয় সাহিত্য হিসেবে কল্পবিজ্ঞান ও ফ্যান্টাসিতে চরিত্র তৈরির কিছু ধরাবাঁধা নিয়ম থাকে। এই নিয়মগুলোর কারণে যৌনতা ও লিঙ্গের মতো বিষয়গুলো উপস্থাপনের সুযোগ সীমিত হয়ে পড়ে। ফলে এই দুই ধারার সাহিত্যকে অনেক সময় সাধারণ সাহিত্যের চেয়েও বেশি সীমাবদ্ধ মনে হয়।

উদাহরণস্বরূপ, কল্পবিজ্ঞান ও হরর গল্পে যৌনতাকে প্রায়ই একটি ঘৃণ্য বা বিকর্ষণমূলক বিষয় হিসেবে দেখানো হয়। অন্যদিকে, ফ্যান্টাসি সাহিত্যে সাধারণত যৌন সম্পর্ককে কেন্দ্র করে লেখা কাহিনি এড়িয়ে যাওয়া হয়।

তবে এর একটি ভিন্ন দিকও রয়েছে। আমাদের সমাজে বিষমকামিতা এবং পুরুষের শ্রেষ্ঠত্বের মতো কিছু ধারণা গভীরভাবে গেঁথে আছে। কল্পবিজ্ঞান ও ফ্যান্টাসি সাহিত্য লেখকদেরকে এই ধারণাগুলোর বাইরে গিয়ে একটি বিকল্প সমাজ কল্পনা করার দারুণ স্বাধীনতা দেয়। এই স্বাধীনতা সাধারণ সাহিত্যে তুলনামূলকভাবে কম।

স্পেকুলেটিভ ফিকশনে লেখকরা "এক্সট্রাপোলেশন" (extrapolation) বা সম্ভাব্য ভবিষ্যৎ-ভাবনার সাহায্য নেন। সাধারণ সাহিত্য যেখানে বর্তমান বা অতীত কেমন, তা নিয়েই মূলত কাজ করে, সেখানে এর মাধ্যমে লেখকরা দেখাতে পারেন যে ভবিষ্যৎ কতটা ভিন্ন হতে পারে।

এই পদ্ধতিটি কল্পবিজ্ঞানকে একটি বিশেষ গুণ দান করে। ডার্কো সুভিন একে "কগনিটিভ এস্ট্রেঞ্জমেন্ট" (cognitive estrangement) বা "বৌদ্ধিক দূরত্ব" নাম দিয়েছেন। এর মূল কথা হলো, পাঠক যখন গল্পটি পড়েন, তখন তিনি বুঝতে পারেন যে এটি তার পরিচিত জগৎ নয়। এটি এমন একটি ভিন্ন জগৎ, যা পাঠককে তার নিজের বাস্তবতাকে একজন বাইরের মানুষের দৃষ্টিকোণ থেকে নতুন করে ভাবতে বাধ্য করে।আর যখন এই ভবিষ্যৎ-ভাবনা যৌনতা বা লিঙ্গকে কেন্দ্র করে গড়ে ওঠে, তখন তা পাঠককে তার প্রচলিত হেটেরোনরমেটিভ সাংস্কৃতিক ধারণাগুলো নিয়ে নতুন করে ভাবতে বাধ্য করে। বাস্তব জীবন থেকে ভিন্ন সমাজ কল্পনা করার এই স্বাধীনতাই কল্পবিজ্ঞানকে যৌন পক্ষপাত পর্যালোচনার এক শক্তিশালী হাতিয়ার করে তোলে।

কল্পবিজ্ঞান আর ফ্যান্টাসি সাহিত্য দুটি ভিন্ন উপায়ে পাঠককে তাদের নিজেদের জগৎ নিয়ে নতুন করে ভাবতে শেখায়।

কল্পবিজ্ঞানে এই কাজটি করা হয় প্রযুক্তির মাধ্যমে। লেখকরা এমন সব নতুন প্রযুক্তির কথা বলেন, যা মানুষের যৌনতা বা সন্তান জন্ম দেওয়ার পদ্ধতিকে একদম বদলে দিতে পারে। যেমন ধরুন, কৃত্রিম গর্ভে শিশু জন্মানো, ইচ্ছেমতো লিঙ্গ পরিবর্তন করা, বা ক্লোনিং। এই বিষয়গুলো যখন পাঠক গল্পে পড়েন, তখন তিনি ভাবতে বাধ্য হন যে, যৌনতা বা পরিবার নিয়ে আমরা যা জানি বা বিশ্বাস করি, সেটাই কি একমাত্র সত্যি?

অন্যদিকে ফ্যান্টাসি সাহিত্যে এই কাজটি করা হয় বিশেষ কিছু চরিত্রের সাহায্যে। যেমন, পৌরাণিক দেব-দেবী বা বিশাল ক্ষমতার অধিকারী নায়ক-নায়িকারা। এই চরিত্রগুলো নারী-পুরুষ বা যৌনতার ব্যাপারে মানুষের তৈরি করা কোনো নিয়ম মানে না। তারা এই সব নিয়মের ঊর্ধ্বে থাকে। তাই লেখকরা এই চরিত্রগুলোর মাধ্যমে যৌনতা ও লিঙ্গের এমন সব দিক তুলে ধরতে পারেন, যা সাধারণ মানুষের পক্ষে সম্ভব নয়। এভাবেই ফ্যান্টাসি সাহিত্যে এই চরিত্রগুলোকে সম্পূর্ণ নতুন আঙ্গিকে ব্যাখ্যা করার সুযোগ তৈরি হয়।

কল্পবিজ্ঞানে ভিনগ্রহের প্রাণীদের যৌন মিলন ও প্রজননেরও বহু বিচিত্র পদ্ধতির বর্ণনা পাওয়া যায়।

এই বিষয়ে এরিক গারবার ও লিন পালিওর লেখা **ইউরেনিয়ান ওয়ার্ল্ডস** (Uranian Worlds) একটি গুরুত্বপূর্ণ নির্দেশিকা। এটি মূলত এমন কল্পবিজ্ঞান সাহিত্য নিয়ে একটি প্রামাণ্য সহায়িকা, যেখানে গে (পুরুষ সমকামী), লেসবিয়ান (নারী সমকামী), রূপান্তরকামী এবং এই সম্পর্কিত নানা বিষয় তুলে ধরা হয়েছে। বইটির দ্বিতীয় সংস্করণে ১৯৯০ সালের আগে প্রকাশিত কল্পবিজ্ঞান সাহিত্যকর্মগুলো স্থান পেয়েছে এবং প্রতিটি লেখার ওপর একটি সংক্ষিপ্ত পর্যালোচনা ও মন্তব্য দেওয়া হয়েছে।

### আলোচিত বিষয়বস্তু
স্পেকুলেটিভ ফিকশনে যেসব বিষয় নিয়ে আলোচনা করা হয়, তার মধ্যে উল্লেখযোগ্য হলো:

* ভিনগ্রহের প্রাণী, যন্ত্র এবং সেক্স রোবটের সাথে যৌন মিলন।
* প্রজনন প্রযুক্তি, যার মধ্যে রয়েছে ক্লোনিং, কৃত্রিম গর্ভ, অপুংজনি (parthenogenesis) এবং জেনেটিক ইঞ্জিনিয়ারিং।
* নারী ও পুরুষের যৌন সমতা।
* পুরুষশাসিত এবং নারীশাসিত সমাজ, যার মধ্যে একলিঙ্গ বিশ্বগুলোও অন্তর্ভুক্ত।
* বহুগামিতা (অবৈবাহিক) (একাধিক সঙ্গীর সাথে সম্মতিপূর্ণ সম্পর্ক)।
* পরিবর্তনশীল লিঙ্গ ভূমিকা।
* সমকামিতা ও উভকামিতা।
* নপুংসক (নারী-পুরুষের দ্বৈত বৈশিষ্ট্য) এবং লিঙ্গ পরিবর্তন।
* ভার্চুয়াল রিয়েলিটিতে যৌনতা।
* যৌন আনন্দের জন্য অন্যান্য প্রযুক্তিগত উদ্ভাবন, যেমন টেলিডিলডোনিকস।
* নিষ্কামিতা।
* এমপ্রেগ (Mpreg), যা পুরুষের গর্ভধারণের সংক্ষিপ্ত রূপ।
* যৌন ট্যাবু এবং নৈতিকতা।
* অন্তরীক্ষে যৌন সম্পর্ক।
* জন্ম নিয়ন্ত্রণ এবং জনসংখ্যা বৃদ্ধি রোধে অন্যান্য কঠোর পদক্ষেপ।

## কল্পবিজ্ঞান সাহিত্য
### প্রাক-কল্পবিজ্ঞান

অ্যাসিরীয় লেখক লুসিয়ান (১২০-১৮৫ খ্রিস্টাব্দ) গ্রিক ভাষায় *[[ট্রু হিস্ট্রি]]* (True History) নামে একটি কাহিনি লিখেছিলেন। এটিকে বিশ্বের প্রথম কল্পবিজ্ঞান গল্প হিসেবে বিবেচনা করা হয়।

গল্পের কথক হঠাৎ একটি টাইফুনের কবলে পড়েন এবং উড়ে চাঁদে পৌঁছে যান। সেখানে তিনি এমন এক পুরুষদের সমাজ দেখতে পান, যারা সূর্যের অধিবাসীদের সাথে যুদ্ধে লিপ্ত ছিল। গল্পের নায়ক যুদ্ধে তার বীরত্বের পরিচয় দিলে, রাজা তার নিজের ছেলে, অর্থাৎ রাজকুমারের সাথে তার বিয়ে দেন। এই সম্পূর্ণ পুরুষদের সমাজে সন্তান (শুধুমাত্র পুত্র সন্তান) জন্ম দেওয়ার দুটি অদ্ভুত উপায় ছিল: একটি হলো উরু থেকে জন্মদান, এবং অন্যটি হলো চাঁদের মাটিতে বাম অণ্ডকোষ রোপণ করে একটি চারাগাঁছ তৈরি করা, যা থেকে শিশু জন্মাতো।

অন্যান্য প্রাক-কল্পবিজ্ঞানমূলক রচনায়, যেকোনো ধরনের যৌনতাকে দেখা হতো নীচু প্রবৃত্তি বা "পশুত্ব" হিসেবে। এর একটি অন্যতম❝ উদাহরণ হলো *[[গালিভার'স ট্রাভেলস]]* (১৭২৬)। এই বইয়ে পশুস্বভাবের ও যৌনতায় মগ্ন ইয়াহুদের ঠিক বিপরীত হিসেবে দেখানো হয়েছে সংযমী ও বুদ্ধিমান হুইনিমদের। একইভাবে, প্রারম্ভিক সময়ের অনেক লেখায় যৌনভাবে খোলামেলা চরিত্রদের নৈতিকভাবে অশুদ্ধ হিসেবে চিত্রিত করা হয়েছে। এর একটি উদাহরণ হলো শেরিডান লে ফানুর লেখা প্রথম লেসবিয়ান ভ্যাম্পায়ার গল্প "*[[কারমিলা]]*" (১৮৭২), যা তার *[[ইন এ গ্লাস ডার্কলি]]* বইতে সংকলিত হয়েছিল।শার্লট পারকিন্স গিলম্যানের  লেখা ১৯১৫ সালের ইউটোপিয়ান উপন্যাস *[[হারল্যান্ড (উপন্যাস)|হারল্যান্ডে]]*  এমন একটি কাহিনি তুলে ধরা হয়েছে, যেখানে তিনজন পুরুষ শুধুমাত্র নারীদের নিয়ে গঠিত একটি সমাজে ভ্রমণ করে। এই সমাজের নারীরা পার্থেনোজেনেসিস (অযৌন জনন) প্রক্রিয়ার মাধ্যমে বংশবৃদ্ধি করে।

### পাল্প যুগ (১৯২০–১৯৩০-এর দশক)
ডান|থাম্ব|301x301পিক্সেল|ফেব্রুয়ারি ১৯২৯-এর ''উইয়ার্ড টেলসের'' প্রচ্ছদ, যেখানে একজন স্বল্পবসনা তরুণীকে চিত্রিত করা হয়েছে।
পাল্প যুগে কল্পবিজ্ঞান এবং ফ্যান্টাসি ধারার লেখায় কোনো ধরনের খোলামেলা যৌনতার চিত্রায়ণ দেখা যেত না। এর আগের যুগে সাহিত্যে যৌনতা নিয়ে যে খোলামেলা আলোচনার চল ছিল, তা এই সময়ে এসে বর্জন করা হয়।

এর একটি প্রধান কারণ ছিল সম্পাদকদের রক্ষণশীল মনোভাব। বহু বছর ধরে, *[[অ্যানালগ সায়েন্স ফিকশন অ্যান্ড ফ্যাক্ট|অ্যাস্টাউন্ডিং সায়েন্স ফিকশনের]]* সহকারী সম্পাদক কে টারান্টের  মতো প্রভাবশালী সম্পাদকরা মনে করতেন যে, তাদের প্রধান পাঠক হলো কিশোর বয়সী ছেলেরা। তাই এই ধরনের বিষয় থেকে তাদের "রক্ষা" করা উচিত।

যদিও ১৯৩০-এর দশকের কিছু পাল্প ম্যাগাজিনের প্রচ্ছদে শুঁড়ওয়ালা ভিনগ্রহের প্রাণীর হাতে আক্রান্ত স্বল্পবসনা নারীদের ছবি থাকত, কিন্তু ভেতরের গল্পের তুলনায় প্রচ্ছদগুলোই প্রায়শই বেশি চটকদার বা উত্তেজক হতো। খোলামেলা যৌনতার পরিবর্তে পরোক্ষ বা ইঙ্গিতপূর্ণ যৌনতার ব্যবহারই বেশি দেখা যেত। এদিক থেকে দেখলে, এই ধারার কল্পবিজ্ঞান তৎকালীন সামাজিক রীতিনীতি ও প্রচলিত সংস্কারগুলোরই প্রতিচ্ছবি ছিল। তৎকালীন মূলধারার সাহিত্যকর্মের তুলনায় পাল্প ফিকশনের ক্ষেত্রে এই রক্ষণশীলতা আরও বেশি করে সত্যি ছিল।

এইচ. পি. লাভক্র্যাফটের যুগান্তকারী ছোটগল্প *[[দ্য কল অব ক্যাথুলু]]* প্রথম ১৯২৮ সালে পাল্প ম্যাগাজিন *[[উইয়ার্ড টেলস|উইয়ার্ড টেলসে]]* প্রকাশিত হয়। এই গল্পটি থেকেই *[[ক্যাথুলু মিথোস|ক্যাথুলু মিথোসের]]*  জন্ম হয়। এটি ছিল একটি যৌথ কাল্পনিক জগৎ, যা পরবর্তীকালে অন্যান্য লেখকদের দ্বারা প্রসারিত হয় এবং সমগ্র ফ্যান্টাসি সাহিত্যকে ব্যাপকভাবে প্রভাবিত করে।

ববি ডেরি তার ২০১৪ সালের বই *সেক্স অ্যান্ড দ্য ক্যাথুলু মিথোসে* এই মিথোসের বিভিন্ন যৌন দিক নিয়ে বিস্তারিতভাবে আলোচনা করেছেন:
এইচ. পি. লাভক্র্যাফট ইতিহাসের অন্যতম নিষ্কামী (অযৌন) ব্যক্তি ছিলেন। অন্তত তিনি নিজে এমনটাই স্বীকার করতেন। তার যৌন প্রবৃত্তি সম্পর্কে এই ধারণা আমরা গ্রহণ করি বা না করি, এটা অস্বীকার করার উপায় নেই যে লাভক্র্যাফটের বেশ কয়েকটি গুরুত্বপূর্ণ গল্পে স্বাভাবিক এবং অস্বাভাবিক – দুই ধরনের যৌনতাই অন্তর্নিহিত রয়েছে। এর মাত্র দুটি উদাহরণ হলো *[[দ্য ডানউইচ হরর]]* গল্পে ইয়োগ-সথোথ কর্তৃক একজন মানবীর গর্ভধারণ এবং *[[দ্য শ্যাডো ওভার ইনসমাউথ]]*-এ মানুষের সাথে সমুদ্রের অদ্ভুত প্রাণীদের মিলন।
এইচ. পি. লাভক্র্যাফটের *সেক্স অ্যান্ড দ্য ক্যাথুলু মিথোস* বইটি ভালোবাসা, লিঙ্গ ও যৌনতার ব্যবহার নিয়ে আলোচনা করে। বইটিতে লাভক্র্যাফটের অনুসারী, যেমন রবার্ট ই. হাওয়ার্ড বা ক্লার্ক অ্যাশটন স্মিথের  মতো লেখকদের কাজ নিয়েও আলোকপাত করা হয়েছে, এবং উল্লেখ করা হয় যে তাদের লেখায় যৌনতার বর্ণনা লাভক্র্যাফটের কল্পনার চেয়েও অনেক বেশি খোলামেলা ছিল। পরিশেষে, বইটি লাভক্র্যাফটীয় অতীন্দ্রিয়বাদ, জাপানি মাঙ্গা ও অ্যানিমে এবং লাভক্র্যাফট-কেন্দ্রিক ফ্যান ফিকশনের মতো বিভিন্ন মাধ্যমেও যৌনতার বিষয়বস্তু অনুসন্ধান করে।

অ্যালডাস হাক্সলির ডিসটোপিয়ান উপন্যাস *[[ব্রেইভ নিউ ওয়ার্ল্ড|ব্রেইভ নিউ ওয়ার্ল্ডে]]* (১৯৩২) এমন এক ভবিষ্যৎ সমাজের চিত্র তুলে ধরা হয়েছে, যেখানে স্বাভাবিক প্রজনন ব্যবস্থা বিলুপ্ত। সেখানে মানব ভ্রূণ কৃত্রিমভাবে কারখানায় তৈরি করা হয় এবং বিনোদনমূলক যৌনতাকে উৎসাহিত করা হয়, যা প্রায়শই দলীয়ভাবে চর্চিত হয়। অন্যদিকে বিবাহ, গর্ভধারণ এবং পরিবার গঠনকে অত্যন্ত লজ্জাজনক বা অমার্জিত বিষয় হিসেবে দেখা হয়। উপন্যাসের কাহিনির একটি প্রধান কেন্দ্রবিন্দু হলো 'স্যাভেজ রিজার্ভেশন' নামের একটি আদিম অঞ্চল, যেখানে মানুষ এখনও ঐতিহ্যবাহী পরিবার ও প্রজনন ব্যবস্থা মেনে চলে। সেখানে আটকা পড়া লিন্ডা নামের এক 'সভ্য' নারী, তার সমাজের খোলামেলা যৌন জীবনে অভ্যস্ত হওয়ায় স্থানীয়দের কাছে 'দুশ্চরিত্রা' হিসেবে চিহ্নিত হন। তার পুত্র জন, যে ওই রিজার্ভেশনে বড় হলেও নিজেকে বহিরাগত ভাবত, সে লন্ডনে ফিরে এসে একটি মেয়ের প্রেমে পড়ে। কিন্তু মেয়েটি যখন তার সমাজের প্রচলিত যৌন আচরণ করে, তখন জন আদর্শ ভালোবাসার স্বপ্নভঙ্গে হিংস্র হয়ে ওঠে।

প্রথাবিরুদ্ধ যৌনতাকে সাহসের সাথে তুলে ধরেছে, এমন প্রাথমিক কল্পবিজ্ঞানগুলোর মধ্যে ওলাফ স্ট্যাপলডনের *, অড জন* (১৯৩৫) একটি গুরুত্বপূর্ণ উদাহরণ। এর প্রধান চরিত্র জন, একজন অসাধারণ মানসিক ক্ষমতার অধিকারী মিউট্যান্ট, যে সমাজের প্রচলিত নিয়মকানুনকে তুচ্ছ জ্ঞান করে। উপন্যাসে জোরালোভাবে ইঙ্গিত দেওয়া হয়েছে যে সে তার মায়ের সাথে সম্মতিপূর্ণ যৌন সম্পর্কে লিপ্ত হয় এবং একজন কিশোরকেও প্রলুব্ধ করে। অবশেষে জন এই সিদ্ধান্তে পৌঁছায় যে, সাধারণ মানুষের সাথে তার যৌন মিলন আসলে পশুদের সাথে যৌনতার সমতুল্য, কারণ মানসিকতার দিক থেকে সে নিজেকে তাদের থেকে অনেক উন্নত মনে করত।

চেক লেখক কারেল চাপেকের  লেখা ১৯৩৬ সালের ব্যঙ্গাত্মক কল্পবিজ্ঞান উপন্যাস হলো *[[ওয়ার উইথ দ্য নিউটস]]*। এই উপন্যাসের কাহিনি প্রশান্ত মহাসাগরে এক বুদ্ধিমান জলচর প্রাণী, নিউটদের একটি প্রজাতিকে আবিষ্কার করা নিয়ে। মানুষ প্রথমে তাদের দাস বানিয়ে শোষণ করে, কিন্তু পরে তারা বিদ্রোহ করে এবং মানুষের বিরুদ্ধে যুদ্ধে লিপ্ত হয়। বইটির শেষে ‘দ্য সেক্স লাইফ অফ দ্য নিউটস’ নামে একটি বিস্তারিত পরিশিষ্ট রয়েছে। এখানে নিউটদের যৌনতা ও প্রজনন প্রক্রিয়া নিয়ে আলোচনা করা হয়েছে, যার লেখার ভঙ্গিটি গবেষণামূলক প্রবন্ধের ব্যঙ্গাত্মক অনুকরণ। অ-মানব বুদ্ধিমান প্রাণীদের যৌন জীবন কেমন হতে পারে, এই বিষয়ে এটিই ছিল অন্যতম প্রথম একটি সাহিত্যিক প্রচেষ্টা।

সি. এল. মুরের লেখা *[[শ্যাম্বলো]]* (১৯৩৪) গল্পটির শুরু হয় এক অতি পরিচিত 'বিপন্ন নারী'র কাহিনি দিয়ে। গল্পের নায়ক, মহাকাশ অভিযাত্রী নর্থওয়েস্ট স্মিথ, দেখতে পান যে, উত্তেজিত জনতা এক ‘সুন্দরী তরুণী’কে হত্যা করতে তাড়া করছে। স্মিথ হস্তক্ষেপ করে মেয়েটিকে বাঁচায়। কিন্তু মেয়েটিকে নিজের ঘরে নিয়ে আসার পর স্মিথ আবিষ্কার করে যে সে আসলে ছদ্মবেশী এক ভিনগ্রহের প্রাণী। মেয়েটি তার লম্বা চুলকে শুঁড়ের মতো ব্যবহার করে স্মিথকে এক ধরনের মানসিক ঘোরে আটকে ফেলে এবং তার জীবনীশক্তি শুষে নিতে শুরু করে। তার সঙ্গী ঠিক সময়ে এসে প্রাণীটিকে হত্যা না করলে স্মিথের মৃত্যু  নিশ্চিত ছিল। গল্পটিতে কোনো খোলামেলা যৌনতার বর্ণনা নেই; মেয়েটির চুলের স্পর্শ ছাড়া আর কোনো শারীরিক যোগাযোগের কথাও বলা হয়নি। তা সত্ত্বেও, গল্পটি যেভাবে যৌনতার বিভিন্ন দিক তুলে ধরেছে, তা সেই সময়ের জন্য অত্যন্ত সাহসী একটি পদক্ষেপ ছিল।

সি. এস. লুইসের*দ্যাট হিডিয়াস স্ট্রেংথ*  উপন্যাসে মিস হার্ডক্যাসল নামে এক ভয়ংকর খলনায়িকা রয়েছে। সে  একজন লেসবিয়ান এবং স্যাডিস্ট (অন্যকে কষ্ট দিয়ে যে আনন্দ পায়) ছিল।

তার লক্ষ্য ছিল নরম-সরম, অসহায় তরুণীদের ওপর অত্যাচার করা। সে তাদের জ্বলন্ত সিগারেট দিয়ে শরীরে ছ্যাঁকা দিয়ে বিকৃত আনন্দ পেত। 

### সোনালি যুগ (১৯৪০–১৯৫০-এর দশক)
[থাম্ব|217x217পিক্সেল|''[Planet Stories|প্ল্যানেট স্টোরিজের* (১৯৫৩) প্রচ্ছদে একজন নারী নভোচারীকে যৌন আবেদনময়ী [[পিন-আপ নারী|পিন-আপ মডেলের]] মতো দেখানো হয়েছে।]]
১৯৫০-এর দশক পর্যন্ত কল্পবিজ্ঞান ম্যাগাজিনগুলোতে যৌন বিষয়বস্তু ইচ্ছাকৃতভাবে এড়িয়ে চলা হতো। এই প্রসঙ্গে [[Sam Moskowitz|স্যাম মস্কোউইটজ]] লিখেছেন:<blockquote>ডিসেম্বর, ১৯৪৫-এর *ফ্যান্টাসি টাইমসে* টমাস এস. গার্ডনার, পিএইচ.ডি. লিখেছিলেন: “রাজনীতির মতো যৌনতাকেও জীবনের একটি সাধারণ অংশ হিসেবে কল্পবিজ্ঞানে তুলে ধরা উচিত এবং এর সব দিক নিয়েই আলোচনা হওয়া প্রয়োজন... কিন্তু যৌনতার প্রসঙ্গ উঠলেই কেবল তর্ক-বিতর্ক নয়, রীতিমতো ঝগড়া-মারামারি শুরু হয়ে যেত। যৌনতা এতটাই নিষিদ্ধ একটি বিষয় ছিল যে এটি ভয়ঙ্কর মতবিরোধের জন্ম দিত। এমনটা কেন হতো, তা বোঝা সত্যিই কঠিন।”

ইরোটিকা বিশেষজ্ঞ [[Gershon Legman|জি. লেগম্যান]] একটি ভিন্ন ব্যাখ্যা দেন। তার মতে, “[যৌনতার প্রতি এই বিতৃষ্ণার] কারণ কোনো ভুল বা সেন্সরশিপ নয়, বরং আসল কারণ হলো—পাল্প কল্পবিজ্ঞানের বেশিরভাগ পাঠকই  কিশোর বয়সী ছেলেরা (এমনকি বড় হয়েও যারা এই সাহিত্য পড়া ছাড়ত না) ছিল, এবং তারা নারী, যৌনতা ও যৌনকেশ নিয়ে আতঙ্কিত থাকত।”

উপরের আলোচনাটি হয়তো ব্যাখ্যা করতে পারে কেন কল্পবিজ্ঞানে যৌনতা অনুপস্থিত ছিল, কিন্তু [[Philip José Farmer|ফিলিপ হোসে ফার্মারের]] *দ্য লাভার্স* প্রকাশের আগ পর্যন্ত এই ধরনের বিষয়কে কেন পুরোপুরি বর্জন করা হতো, তার পূর্ণাঙ্গ ব্যাখ্যা দেয় না। এর সবচেয়ে সম্ভাব্য উত্তর হলো—কল্পবিজ্ঞান মূলত চিন্তার খোরাক জোগানোর সাহিত্য। এর পাঠকরা মানসিক বা বৌদ্ধিক উদ্দীপনার মাধ্যমে বিনোদন খোঁজেন। তারা চাইলে অশ্লীল বা শৈল্পিক, যেকোনো ধরনের যৌনতাই অন্য মাধ্যমে পেতে পারেন, কিন্তু তারা যে ধরনের বুদ্ধিবৃত্তিক কল্পনা উপভোগ করেন, তা শুধু কল্পবিজ্ঞানই দিতে পারে।</blockquote>

১৯৫০-এর দশকে যখন [[কল্পবিজ্ঞানের সুবর্ণ যুগ|কল্পবিজ্ঞান ও ফ্যান্টাসির পাঠকদের]] বয়স বাড়তে শুরু করে, তখন লেখকরা তাদের রচনায় আরও খোলামেলাভাবে যৌনতার প্রসঙ্গ আনতে সক্ষম হন।

[[উইলিয়াম টেন]] ১৯৪৯ সালে *ভেনাস অ্যান্ড দ্য সেভেন সেক্সেস* রচনা করেন। এটি একটি ব্যাঙ্গাত্মক গল্প, যেখানে প্লুক নামের একদল ভিনগ্রহের প্রাণীর কথা বলা হয়েছে। এরা [[শুক্র গ্রহ|শুক্র গ্রহের]] অধিবাসী এবং তাদের [[যৌন প্রজনন|প্রজননের]] জন্য সাতটি ভিন্ন [[লিঙ্গ (জীববিজ্ঞান)|লিঙ্গের]] অংশগ্রহণের প্রয়োজন হয়। গল্পে দেখা যায়, হোগান শ্লেস্টারট্র্যাপ নামের একজন মানব [[চলচ্চিত্র পরিচালক|চলচ্চিত্র পরিচালকের]] মাধ্যমে তারা চারিত্রিকভাবে স্খলিত হয়। সম্ভবত এটিই প্রথম কোনো সাহিত্যকর্ম, যেখানে একজন লেখক দুইয়ের অধিক লিঙ্গবিশিষ্ট প্রাণীর ধারণা নিয়ে এসেছিলেন। পরবর্তীতে বিভিন্ন লেখক এই ধারণাটি গ্রহণ করেন।

[[ফিলিপ হোসে ফার্মার]] *দ্য লাভার্স* (১৯৫২) রচনা করেন, যা সম্ভবত প্রথম কল্পবিজ্ঞান গল্প যেখানে যৌনতাকে প্রধান বিষয়বস্তু হিসেবে তুলে ধরা হয়েছে। এছাড়াও তিনি *স্ট্রেঞ্জ রিলেশনস* (১৯৬০) নামে একটি গল্প সংকলন প্রকাশ করেন, যেখানে মানুষ ও ভিনগ্রহের প্রাণীদের যৌন সম্পর্ক নিয়ে পাঁচটি গল্প ছিল। তার *ফ্লেশ* (১৯৬০; পরিবর্ধিত ১৯৬৮) উপন্যাসে, পুরুষদের হ্রাসমান উর্বরতা মোকাবিলার জন্য শিংওয়ালা এক অতি-পৌরুষদীপ্ত পুরুষকে আনুষ্ঠানিকভাবে অসংখ্য কুমারীকে গর্ভবতী করতে দেখা যায়।
[[চিত্র:Breaking_Point_2.png|ডান|থাম্ব|292x292পিক্সেল|জেমস ই. গানের "ব্রেকিং পয়েন্ট" গল্পের জন্য ইবেলের করা একটি চিত্র, যা *স্পেস সায়েন্স ফিকশন* ম্যাগাজিনে ১৯৫৩ সালের মার্চ সংখ্যায় প্রকাশিত হয়েছিল।]]
[[থিওডোর স্টারজন]] এমন অনেক গল্প লিখেছেন যেখানে তৎকালীন সামাজিক রীতিনীতির ঊর্ধ্বে ভালোবাসার গুরুত্ব তুলে ধরা হয়েছে। এর মধ্যে রয়েছে *দ্য ওয়ার্ল্ড ওয়েল লস্ট* (১৯৫৩), যা ভিনগ্রহের প্রাণীদের [[সমকামিতা]] নিয়ে লেখা একটি ধ্রুপদী গল্প। তার লেখা আরেকটি উপন্যাস হলো *ভেনাস প্লাস এক্স* (১৯৬০), যেখানে বর্তমান সময়ের একজন ব্যক্তি ভবিষ্যতের এমন এক জগতে জেগে ওঠে, যেখানকার মানুষেরা [[উভলিঙ্গ]]।

[[রবার্ট এ. হাইনলাইন|রবার্ট এ. হাইনলাইনের]] *দ্য পাপেট মাস্টার্স* ১৯৫১ সালে যখন প্রথম প্রকাশিত হয়, তখন যৌনতা বিষয়ক বিভিন্ন প্রসঙ্গ বাদ দেওয়ার জন্য প্রকাশক তা সেন্সর করে। গল্পের শুরুর দৃশ্যে, যেখানে ভোরবেলা গল্পের নায়ককে সদর দফতর থেকে জরুরি তলব করা হয়, সেখান থেকে তার সঙ্গে থাকা এক নৈমিত্তিক সঙ্গিনীর কথা পুরোপুরি বাদ দেওয়া হয়েছিল। প্রকাশিত সংস্করণে এটি উল্লেখ ছিল যে, ভিনগ্রহের আক্রমণকারীরা মানুষের শরীর দখল করার পর তাদের যৌন অনুভূতি নষ্ট করে দেয়। কিন্তু গল্পের পরবর্তী একটি অংশ ছেঁটে ফেলা হয়, যেখানে বলা হয়েছিল পৃথিবীতে কিছুদিন থাকার পর আক্রমণকারীরা "যৌনতার সন্ধান পায়" এবং তাদের নিয়ন্ত্রিত এলাকাগুলোতে উচ্ছৃঙ্খল যৌনাচারে লিপ্ত হতে শুরু করে, এমনকি টিভিতে তা সম্প্রচারও করে। ত্রিশ বছর পর, সামাজিক রীতিনীতি বদলে গেলে, হাইনলাইন বইটির সম্পূর্ণ ও সেন্সরবিহীন সংস্করণ প্রকাশ করেন।

হাইনলাইনের সময় ভ্রমণ বিষয়ক ছোটগল্প *অল ইউ জম্বিস* (১৯৫৯)-এ একজন যুবকের কাহিনী বর্ণনা করা হয়েছে, যাকে পরবর্তীতে [[আন্তঃলিঙ্গ]] হিসেবে দেখানো হয়। তাকে অতীতে নিয়ে গিয়ে কৌশলে তার লিঙ্গ পরিবর্তনের আগের নারী সত্তাকে গর্ভবতী করানো হয়। পরে দেখা যায়, সে নিজেই সেই মিলনের ফলে জন্মানো সন্তান। এর পরস্পরবিরোধী ফলাফল হলো, সে নিজেই তার মা এবং বাবা উভয়ই।

[[টাইম ইনাফ ফর লাভ#"Da Capo"|*টাইম ইনাফ ফর লাভ*]] (১৯৭৩) উপন্যাসে হাইনলাইনের বারবার ফিরে আসা নায়ক [[ল্যাজারাস লং]]-এর কথা বলা হয়েছে, যে কখনও বৃদ্ধ হয় না এবং এক দীর্ঘ ও ঘটনাবহুল জীবন যাপন করে। সে অতীতে ভ্রমণ করে তার নিজের শৈশবে ফিরে যায়। এর অপ্রত্যাশিত ফলস্বরূপ, সে তার নিজের মায়ের প্রেমে পড়ে। এই সম্পর্ক স্থাপন এবং তাকে শারীরিক সম্পর্কে রূপ দেওয়ার বিষয়ে তার মধ্যে কোনো অপরাধবোধ কাজ করে না। কারণ সে তার মাকে কেবল মরিন নামের একজন অত্যন্ত আকর্ষণীয় তরুণী হিসেবেই দেখে, যে দৈবক্রমে হাজার হাজার বছর আগে (তার ব্যক্তিগত সময়রেখা অনুযায়ী) তাকে জন্ম দিয়েছিল। এর পরবর্তী পর্ব, *টু সেল বিয়ন্ড দ্য সানসেট* (১৯৮৭)-এ মরিন তার প্রেমিকের আসল পরিচয় জানার পরের ঘটনা দেখানো হয়। এতে তিনি হতবাক বা রাগান্বিত না হয়ে বরং কৌতুক অনুভব করেন।

[[পল অ্যান্ডারসন|পল অ্যান্ডারসনের]] ১৯৫৮ সালের উপন্যাস *ওয়ার অফ দ্য উইং-মেনের* কাহিনী ডানাওয়ালা এক বুদ্ধিমান প্রজাতিকে কেন্দ্র করে গড়ে উঠেছে এবং এর মূল চালিকাশক্তি হলো যৌন রীতিনীতির ভিন্নতা। বইটিতে দুটি পরস্পর-বিরোধী সমাজের কথা বলা হয়েছে। তাদের মধ্যে একটি সমাজ একগামী বিবাহ ব্যবস্থায় বিশ্বাসী, আর অন্য সমাজে প্রতি বসন্তে কয়েকদিনের জন্য উন্মত্ত নির্বিচার যৌনাচারের উৎসবে মেতে ওঠে এবং বছরের বাকি সময় পূর্ণ ব্রহ্মচর্য পালন করে। মজার ব্যাপার হলো, উভয় সমাজই নিজেদের পবিত্র এবং অন্যকে নীতিভ্রষ্ট মনে করে। একটির ভাষ্য, "আমরা সঙ্গীর প্রতি বিশ্বস্ত, আর ওরা নির্বিচারে যৌনাচার করে – কী জঘন্য!" অন্যটির মত, "আমরা যৌনতাকে বছরের একটি সপ্তাহের মধ্যেই সীমাবদ্ধ রাখি, যখন মানুষ স্বাভাবিক অবস্থায় থাকে না। ওরা সারা বছর এটা করে – কী জঘন্য!" গ্রহটিতে অবতরণ করা মানুষেরা এই দুই সমাজের সদস্যদের দেখিয়ে দেয় যে তারা একে অপরের থেকে খুব একটা আলাদা নয়, এবং এর মাধ্যমে তাদের শতবর্ষ-ব্যাপী যুদ্ধে হস্তক্ষেপ করে।

একই সময়ে লেখা পল অ্যান্ডারসনের আরেকটি উপন্যাস *ভার্জিন প্ল্যানেটে* (১৯৫৯) শুধুমাত্র নারীদের একটি জগতে সরাসরিভাবে সমকামিতা এবং [[বহুপ্রেম|বহুপ্রেমের]] মতো বিষয় নিয়ে আলোচনা করা হয়েছে। গল্পের একটি গুরুত্বপূর্ণ মোড় হলো, এর নায়কই সেই নারী-অধ্যুষিত বিশ্বের একমাত্র পুরুষ। যদিও সেখানকার নারীদের অনেকেই তার সাথে যৌন সম্পর্কে আগ্রহী হয়, কিন্তু গ্রহে তার অবস্থানকালে সেই সম্পর্ক কখনোই শারীরিক পূর্ণতা পায় না।

এর একটি বিপরীত চিত্র তুলে ধরেছেন [[এ. বারট্রাম চ্যান্ডলার]] তার *স্পার্টান প্ল্যানেট'' (১৯৬৯) উপন্যাসে, যেখানে শুধুমাত্র পুরুষদের একটি জগতের কথা বলা হয়েছে। সঙ্গত কারণেই সেখানে সমকামী সম্পর্কই হলো স্বাভাবিক (এবং একমাত্র) যৌন সম্পর্ক। এর কাহিনী  এক বিস্ফোরক সামাজিক উত্থান-পতনকে কেন্দ্র করে আবর্তিত হয়েছে। এই পরিস্থিতি তৈরি হয় যখন বৃহত্তর ছায়াপথের একটি মহাকাশযান এই গ্রহটিকে আবিষ্কার করে, যার চালকদলে পুরুষ ও নারী উভয়ই ছিল।

১৯৬০-এর দশকের শেষভাগ পর্যন্ত খুব কম লেখকই বিকল্প যৌনতাকে চিত্রিত করেছেন, পরিবর্তিত লিঙ্গীয় ভূমিকার ধারণা দিয়েছেন, কিংবা খোলামেলাভাবে যৌনতা বিষয়ক প্রশ্ন উত্থাপন করেছেন।

তবে গতানুগতিক ধারায়, এ. বারট্রাম চ্যান্ডলারেরবইগুলোতে ভারশূন্য অবস্থায় যৌনতার অসংখ্য পর্ব রয়েছে। তার চরিত্ররা (নারী-পুরুষ নির্বিশেষে) বিবাহবহির্ভূত সম্পর্কে জড়িয়ে পড়ার তীব্র প্রবণতা দেখায় এবং মহাকাশের দীর্ঘ ও একঘেয়ে যাত্রার সময় কাটানোর জন্য জটিল ত্রিভুজ প্রেমের সম্পর্ক তৈরি করে।

## তথ্যসূত্র

## নোট


বিষয়শ্রেণী:কল্পকাহিনী
বিষয়শ্রেণী:কল্পবিজ্ঞান
বিষয়শ্রেণী:যৌনতা ও সমাজ